*APSTIPRINĀTS:*

*ar iepirkuma komisijas 2022. gada 23.septembra 13.sēdes protokolu*

**Sarunu procedūrā ar publikāciju**

**„Dobeles stacijas centralizācijas sistēmas modernizācija” (iepirkuma Id.Nr. LDZ 2022/33-SPAV)**

(turpmāk – iepirkums)

**Skaidrojums Nr.12**

|  |  |
| --- | --- |
| ***Jautājums*** | ***Atbilde*** |
| Sakarā ar to, ka grozījumu implementācija piedāvājumā aizņem vairāk laika, nekā gaidīts, pretendents lūdz pagarināt piedāvājuma iesniegšanas datumu līdz 2022. gada 17.oktobrim. | Iepirkuma komisija informē, ka iepirkuma nolikumā tiks veikti grozījumi un piedāvājuma iesniegšanas termiņš tiks pagarināts. |
| ***Jautājums*** | ***Atbilde*** |
| Tehnisko prasību punktā 2.3.5.2. Drošības sasniegšana ir uzskaitītas 2 apakšprasības programmatūrai, kas tiks izmantota SCB sistēmās:  “   * SCB sistēmās izmantotās programmatūras pamatā ir jābūt šādām īpašām tehnoloģijām:   + ……   + „programmatūras dublēšanas” tehnoloģija: papildu algoritmu ieviešana līdzās funkcijas izpildei nepieciešamajiem. Tas ļauj vienu darbību aprakstīt dažādos veidos;   + „rezerves informācijas” tehnoloģijas, kas aizsargā datus un datu apstrādes darbības, izmantojot rezerves mehānismus datu attēlošanas modalitātēs un tādējādi ļaujot pārbaudīt to ticamību.   “  Šīs divas tehnoloģijas ir daļa no CENELEC 50128 standarta tehniskās drošības sasniegšanai, kas nosaka iespējamās paņēmienu kombinācijas, kā sasniegt nepieciešamo drošības līmeni (SIL).  Tā vietā, lai prasītu konkrētu veidu kā panākt tehnisko drošību, lūdzam Pasūtītāju grozīt iepriekš minētos 2 apakšpunktus ar prasību par nepieciešamā SIL4 sasniegšanu, kuru jāapstiprina, jāgarantē neatkarīgam drošības sistēmas novērtētājam.  SIL4 prasība ir pietiekama, un nav nepieciešams definēt detalizētas specifikācijas par to, kā tiek panākta drošība. Detalizētas prasības kā jāsasniedz drošības līmenis noved pie vienlīdz labu sistēmu izslēgšanas no konkursa, kuru pamatā ir citādi veidi kā sasniegt konkrēto drošības līmeni, bet pēc standarta izmanto atbilstošus tehnisko paņēmienu kombinācijas. | Atbilstoši Nolikuma 2.pielikuma 2.4.2.punkta prasībām centralizācijas sistēmas programmatūrai pilnībā jāatbilst Elektrotehniskās standartizācijas komitejas (CENELEC) EN50128 standarta prasībām. Informējam, ka atbilstoši CENELEC standarta EN 50128 A.pielikuma “Metožu un pasākumu izvēles kritēriji” norādījumiem diversificētas programmēšanas pielietošana SIL4 sistēmās ir ļoti ieteicama. Standartā ir sniegta atruna, ka gadījumā, ja noteikto paņēmienu vai pasākumu neizmanto, alternatīvu paņēmienu izmantošanas pamatojumu sīki izklāsta Programmatūras kvalitātes nodrošināšanas plānā vai citā dokumentā, uz kuru atsaucas Programmatūras kvalitātes nodrošināšanas plāns. Ievērojot iepriekš minēto informējam, ka visas atkāpes no EN50128 rekomendācijām un no Nolikuma 2.pielikuma 2.3.5.2.punktā minētām prasībām jāsaskaņo ar Pasūtītāju projektēšanas laikā.  Grozījumi Nolikumā netiks veikti. |
| Lūdzam apstiprināt, ka pieredze “pēdējo 5 gadu laikā” iekļauj arī projektus, kas pabeigti un nodoti ekspluatācijā no 2017.gada janvāra līdz piedāvājuma iesniegšanas dienai, 30.09.2022. | Atbilstoši SPSIL 52.panta trešajai daļai Piegādātāja tehniskās un profesionālās spējas var apliecināt ar informāciju par veiktajiem būvdarbiem, pievienojot izziņas un atsauksmes par svarīgāko darbu izpildi ne vairāk kā piecos iepriekšējos gados, izņemot gadījumu, kad konkurences veicināšanai sabiedrisko pakalpojumu sniedzējs ir noteicis garāku pieredzes apliecināšanas termiņu.  Līdz ar to pretendents var iesniegt informāciju, kas apstiprina pieredzi no 2017.gada janvāra mēneša. |